62009TO0392_DA
Sagens genstand
Afgørelse
Sagens genstand
Angående
Påstand om udsættelse af gennemførelsen af Kommissionens beslutning K(2009) 5791 endelig af 22. juli 2009 vedrørende en procedure i henhold til [artikel 81 EF] og EØS-aftalens artikel 53 (sag COMP/F/39.396 – Kalcium- og magnesium-reagenser til stål- og gasindustrien).
Afgørelse
Konklusion
1) Jaroslav Červenkas, Milan Hošeks, Roman Murars, Adrián Vološins, Milan Kasanickýs og Peter Fratič’ begæring om intervention tages ikke til følge.
2) Sagsøgeren 1. garantovaná a.s.’ forpligtelse til at stille en bankgaranti til fordel for Europa-Kommissionen som betingelse for, at den bøde, der er pålagt selskabet ved artikel 2 i Kommissionens beslutning K(2009) 5791 endelig af 22. juli 2009 om en procedure i henhold til [artikel 81 EF] og EØS-aftalens artikel 53 (sag COMP/39.396 – Magnesium-baseret calciumcarbid og reagenser til stål- og gasindustrien), ikke straks inddrives, udsættes, indtil den første af to følgende begivenheder indtræder:
– de langfristede lån forfalder den 11. juli 2012
– afsigelsen af den dom, som afslutter hovedsagen
og på betingelse af, at:
– sagsøgeren regnet fra forkyndelsen af denne kendelse ikke hverken direkte eller indirekte sælger sine andele i datterselskabet G1 Investment Ltd uden forudgående godkendelse fra Kommissionen
– sagsøgeren senest en måned fra forkyndelsen af denne kendelse skriftligt for Rettens præsident forelægger den aftale, hvorefter sagsøgerens datterselskab, G1 Investment, og sidstnævntes datterselskab, Bounty Commodities Ltd, ikke kan overføre deres aktiver til en tredjemand uden forudgående godkendelse fra Kommissionen
– sagsøgeren regnet fra forkyndelsen af denne kendelse betaler et beløb på 2,1 mio. EUR til Kommissionen
– sagsøgeren senest en måned fra forkyndelsen af denne kendelse og derefter hver tredje måned, indtil der træffes afgørelse i hovedsagen, eller ved hver begivenhed, der kan have en indflydelse på sagsøgerens fremtidige evne til at betale den pålagte bøde, skriftligt forelægger Kommissionen en rapport om udviklingen i selskabets aktiver, herunder især dets langsigtede investeringer.
3) Afgørelsen om sagens omkostninger udsættes.